கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு (ஆங்கிலம்: Klang Valley Integrated Transit System மலாய்: Sistem Transit Bersepadu Lembah Klang); சீனம்: 巴生谷综合运输系统) என்பது கிள்ளான் பள்ளத்தாக்கு மற்றும் பெரும் கோலாலம்பூர் பகுதிகளுக்கு முதன்மைப் போக்குவரத்துச் சேவையை வழங்கும் ஓர் ஒருங்கிணைந்த போக்குவரத்து வலையமைப்பு ஆகும்.

இந்த அமைப்பு ஆகஸ்டு 1995-இல் கோலாலம்பூர் - ரவாங் நகரங்களுக்கு இடையே இருக்கும் பயணிகள் தொடருந்துச் சேவையை அறிமுகப்படுத்தியதன் வழியாகச் செயல்படத் தொடங்கியது. 

இந்த அமைப்பு விரிவடைந்து தற்போது 11 முழுமையாக இயங்கும் தொடருந்து வழிததடங்களைக் கொண்டுள்ளது. 

தொடருந்து வழிததடங்கள்

 கோலாலம்பூர் பன்னாட்டு வானூர்தி நிலையம் (KLIA) முனையம் 1; முனையம் 2; இரண்டு பயணிகள் தொடருந்து வழிததடங்கள் 
 ஆறு விரைவுத் தொடருந்து போக்குவரத்து வழிததடங்கள் 
 ஒரு விரைவுப் பேருந்து போக்குவரத்து வழிததடம் 
 இரண்டு வானூர்தி நிலைய தொடருந்து இணைப்புகள் 
 சுல்தான் அப்துல் அசீஸ் சா வானூர்தி நிலையம் ஒரு வானூர்தி நிலைய தொடருந்து இணைப்பு 

இந்த அமைப்பு 528.4 கிலோமீட்டர்கள் (328.3 மைல்) தரம் பிரிக்கப்பட்ட 197 தொடருந்து; பேருந்து நிலையங்களை உள்ளடக்கியது.

வரலாறு

1886-இல் கோலாலம்பூரிலிருந்து கிள்ளானுக்கு அருகில் புக்கிட் கூடா (Bukit Kuda) வரை தொடருந்து பாதை திறக்கப்பட்டது. அதில் இருந்து கோலாலம்பூர் மற்றும் சிலாங்கூரில் தொடருந்துப் போக்குவரத்தும் தொடங்கியது. அந்த முதல் தொடருந்து வழித்தடம் தான் தஞ்சோங் மாலிம்–கிள்ளான் துறைமுக வழித்தடம் (Tanjung Malim-Port Klang Line) என இன்று வரை செயல்பட்டு வருகிறது.

1995-இல் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்குப் புறநகர் பகுதிகளில் உள்ளூர் தொடருந்து சேவைகளை வழங்குவதற்கான முதல் தொடருந்து போக்குவரத்து அமைப்பு அறிமுகப்படுத்தப்பட்டது. அதன் பெயர் கேடிஎம் கொமுட்டர்.An LRT-Bus strategy for greater Kuala Lumpur: What future integration?, page 9-10 

ஓர் ஆண்டு கழித்து திசம்பர் 1996-இல், இஸ்டார் இலகு தொடருந்து சேவையில் இணைந்தது. அதைத் தொடர்ந்து புத்ரா இலகு தொடருந்து ( PUTRA LRT) செப்டம்பர் 1998-இல் தொடங்கப்பட்டது.

பிரசரானா மலேசியா

இஸ்டார் இலகு தொடருந்து (STAR LRT); புத்ரா இலகு தொடருந்து (PUTRA LRT) ஆகிய இரண்டும் சொந்தமாக இலகு தொடருந்துகளை உருவாக்குவதும், சொந்தமாக நிர்வகிப்பதுமே தொடக்கத் திட்டம் ஆகும். இருப்பினும், இரு நிறுவனங்களும் நிதிச் சிக்கல்களில் சிக்கின. 2001-ஆம் ஆண்டு வாக்கில் இரன்டு நிறுவனங்களுமே பெரிய அளவில் கடனில் சிக்கின. 

அதன் பின்னர் அந்த இரண்டு இலகு தொடருந்து நிறுவனங்களையும் அரசாங்கம் கையகப்படுத்தியது. புதிதாக உருவாக்கப்பட்ட நிறுவனம் தற்போது பிரசரானா மலேசியா (Prasarana Malaysia) என அழைக்கப்படுகிறது.LRT to be bailed out, govt confirms அதன் பின்னர் முந்தைய இரண்டு இலகு தொடருந்து நிறுவனங்களின் வழித்தடங்கள் அம்பாங் வழித்தடம்; செரி பெட்டாலிங் வழித்தடம்; மற்றும் கிளானா ஜெயா வழித்தடம் என மறுபெயரிடப்பட்டன.

 வலையமைப்பு 

மேற்கோள்கள்

மேலும் காண்க
 பிரசரானா மலேசியா
 ரேபிட் கேஎல் 
 [[ரேபிட் ரெயில் 
 ரேபிட் பேருந்து
 மலேசியாவில் தொடருந்து மின்மயமாக்கல்
 மலாயா கிழக்கு கடற்கரை தொடருந்து வழித்தடம்
 ஜொகூர் பாரு-சிங்கப்பூர் விரைவுப் போக்குவரத்து அமைப்பு

வெளி இணைப்புகள்
 Keretapi Tanah Melayu Official Website
 Klang Valley Integrated Transit Map - Official
 KUALA LUMPUR METRO MAP on INAT MAPS

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:மலேசியாவில் தொடருந்து போக்குவரத்து‎
பகுப்பு:மலேசியாவில் பேருந்து போக்குவரத்து